**OBRAZLOŽENJE I POSEBNI IZVJEŠTAJI UZ POLUGODIŠNJI IZVJEŠTAJ O IZVRŠENJU PRORAČUNA OPĆINE MRKOPALJ ZA 2025. GOD****INU**

Odredbom članka 88. Zakona o proračunu («Narodne novine» 144/21) utvrđena je obveza načelnika jedinice lokalne samouprave da podnese prijedlog polugodišnjeg izvještaja o izvršenju proračuna predstavničkom tijelu na donošenje, do 30. rujna tekuće godine.

Tijekom 2025. godine financiranje javnih rashoda izvršava se na osnovi slijedećih financijsko planskih dokumenata:

-Proračun Općina Mrkopalj za 2025. godinu s Projekcijama za 2026. i 2027. godinu i Odluka o izvršavanju Proračuna Općine Mrkopalj za 2025. godinu, koje je Općinsko vijeće usvojilo na sjednici održanoj dana 20 .prosinca 2024. godine, objavljeni u Službenim novinama Primorsko – goranske županije broj 54/24

I Izmjene i dopune Proračuna Općina Mrkopalj za 2025. godinu s Projekcijama za 2026. i 2027. godinu koje je Općinsko vijeće usvojilo na sjednici održanoj dana 22. travnja 2025. godine, objavljene u Službenim novinama Primorsko – goranske županije broj 17/25

Temeljem Pravilnika o polugodišnjem i godišnjem izvještaju o izvršenju proračuna i financijskog plana ( («Narodne novine» 85/23 ) , ovaj izvještaj sastoji se od:

**1.Opći dio polugodišnjeg izvještaja** :

1.1. Sažetak Računa prihoda i rashoda i Računa financiranja

- prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka

1.2.Račun prihoda i rashoda

-iskazuje se u sljedećim izvještajima : izvještaj o prihodima i rashodima prema ekonomskoj klasifikaciji, izvještaj o prihodima i rashodima prema izvorima financiranja, izvještaj o rashodima prema funkcijskoj klasifikaciji.

1.3.Račun financiranja

-iskazuje se u sljedećim izvještajima: - izvještaj računa financiranja prema ekonomskoj klasifikaciji, izvještaj računa financiranja prema izvorima financiranja

**2.Posebni dio polugodišnjeg izvještaja**

- iskazuje se u izvještajimapo organizacijskoj i programskoj klasifikaciji

**3. Obrazloženje polugodišnjeg izvještaja**

3.1. Obrazloženje općeg dijela izvještaja

- sadrži obrazloženje ostvarenja prihoda i rashoda, primitaka i izdataka,

- podatke o stanju novčanih sredstva na početku i na kraju proračunskog razdoblja

- prikaz ostvarenog manjka odnosno viška proračuna

**4. Posebni izvještaji polugodišnjeg izvještaja**

4.1.Izvještaj o korištenju proračunske zalihe

4.2 .Izvještaj o zaduživanju na domaćem i stranom tržištu novca i kapitala

4.3. Izvještaj o danim jamstvima i izdacima po jamstvima

**3.Obrazloženje polugodišnjeg izvještaja o izvršenju proračuna za 2025 godinu**

3.1.Obrazloženje općeg dijela izvještaja

Tablica 1. : Pregled ostvarenih prihoda i primitaka te rashoda i izdataka Proračuna Općine Mrkopalj u prvom polugodištu 2025. godine u odnosu na ostvarenje istih u istom izvještajnom razdoblju prethodne godine, te u odnosu na plan za tekuću proračunsku godinu.

|  |  |  |  |  |  |  |
| --- | --- | --- | --- | --- | --- | --- |
| Rd.br. | Opis | Izvršenje  01.01.-30.06.2024. | Plan proračuna za 2025. – 1. rebalans | Izvršenje  01.01.- 0.06.2025. | 5/3  % | 5/4  % |
| 1 | 2 | 3 | 4 | 5 | 6 | 7 |
| **A** | **UKUPNI PRIHODI** | **533.540,81** | **4.251.350,00** | **794.577,90** | **148,93** | **18,69** |
| 1. | Prihodi poslovanja | 533.289,02 | 3.923.350,00 | 791.182,70 | 148,36 | 20,17 |
| 2. | Prihodi od prodaje nefinancijske imovine | 251,79 | 328.000,00 | 3.395,20 | 1.348,43 | 1,04 |
| **B** | **UKUPNI RAHODI** | **557.403,74** | **4.216.250,00** | **555.195,69** | **99,60** | **13,17** |
| 1. | Rashodi poslovanja | 382.588,15 | 1.265.150,00 | 446.102,31 | 116,60 | 35,26 |
| 2. | Rashodi za nabavu nefinancijske imovine | 174.815,59 | 2.951.100,00 | 109.093,38 | 62,40 | 3,70 |
| **C** | **RAZLIKA PRIHODA I RASHODA**  **( A-B )** | **-23.862,93** | **35.100,00** | **239.382,21** |  |  |
| **D** | **RASPOLOŽIVA SREDSTVA IZ PRETHODNIH GODINA – UKUPAN DONOS** | **329.513,88** | **-19.100,00** | **-19.020,99** |  |  |
| **E** | **RASPOLOŽIVA SREDSTVA IZ PRETHODNIH GODINA – DIO KOJI ĆE SE RASPOREDITI U RAZDOBLJU** | **329.513,88** | **-19.100,00** | **-19.020,99** |  |  |
| **F** | **PRIMICI OD FINAN. IMOVINE I ZADUŽIVANJA** | **0,00** |  |  |  |  |
| **G** | **IZDACI ZA FINAN. IMOVINU I OTPLATE ZAJMOVA** | **0,00** | **16.000,00** | **-7.750,00** |  |  |
| **H** | **VIŠAK/MANJAK PRIHODA** | **305.650,95** | **0,00** | **212.611,22** |  |  |

U prvoj polovici 2025. godine ukupni prihodi ostvareni su u iznosu od 794.577,90 eur što u odnosu na godišnji plan za 2025. godinu predstavlja izvršenje od 18,69 %. U odnosu na isto razdoblje prethodne godine ostvareni prihodi bilježe povećanje za 48,36 **%**. Ukupni prihodi se sastoje od prihoda poslovanja u iznosu od 791.182,70 eur i prihoda od prodaje nefinancijske imovine u iznosu 3.395,20 eur.

Ukupni rashodi ostvareni su u iznosu od 555.195,69 eur što predstavlja izvršenje godišnjeg plana za 2025. godinu od 13,17 %,a sastoje se od rashoda poslovanja ostvarenih u iznosu od 446.102,31 eur i rashoda za nabavu nefinancijske imovine ostvarenih u iznosu od 109.093,38 eur. U odnosu na isto razdoblje prethodne godine, ukupno ostvareni rashodi bilježe smanjenje za 37,60 %.

U prvoj polovici 2025. godine nisu ostvareni primici od imovine i zaduživanja, a izdaci za financijsku imovinu i otplatu zajmova su iznosili 7.750,00 eur.

Razlika između ostvarenih ukupnih prihoda i ukupnih rashoda iznosi 239.382,21 eur, pa budući da manjak sredstava iz prethodne godine iznose 19.020,99 eur višak prihoda i primitaka na dan 30.06.2025 . godine iznosi 212.611,22 eur.

U nastavku slijedi pregled planiranih i ostvarenih prihoda i primitaka te rashoda i izdataka po osnovnim skupinama :

**Prihodi i primici prema ekonomskoj klasifikaciji i izvorima**

Tablica broj 2. Pregled ostvarenih prihoda i primitaka Proračuna Općine Mrkopalj u odnosu na godišnji plan te ostvarenje u istom razdoblju prethodne godine:

|  |  |  |  |  |  |  |
| --- | --- | --- | --- | --- | --- | --- |
| Rd.  br. | OPIS | Izvršenje 01.01.-30.06.2024 | Plan proračuna za 2025. godinu -I rebalans | Izvršenje 01.01. – 30.06.2025. | 5/3  % | 5/4  % |
| 1 | 2 | 3 | 4 | 5 | 6 | 7 |
| **1.** | **Prihodi poslovanja** | **533.289,02** | **3.923.350,00** | **791.182,70** | **148,36** | **20,17** |
| 61 | Prihodi od poreza  Izvor*: Opći prihodi i primici* | **287.790,41** | **828.300,00** | **275.983,58** | **95,90** | **33,32** |
| 63 | Pomoći  Izvor: *Opći prihodi i primici*  Izvor *: Pomoći*  Izvor: *Pomoći EU*  Izvor:*Pomoći od izvanproračunskih korisnika*  Izvor: *Pomoći od HZZ-a* | **55.735,31**  30.233,04  14.280,20  0,00  11.222,07  0,00 | **2.534.750,00**  70.000,00  1.065.050,00  1.133.000,00  256.200,00  10.500,00 | **296.356,35**  34.167,30  240.318,00  0,00  11.520,60  10.350,45 | **531,72** | **11,69** |
| 64 | Prihodi od imovine  Izvor: *Opći prihodi i primici*  Izvor: *Ostali prihodi za posebne namjene* | **16.722,62** 16.722,62 | 62.000,00  59.500,00  2.500,00 | 39.272,93 38.711,10  561,83 | **234,85** | **63,34** |
| 65 | Prihodi od adm. pristojbi, prihodi po posebnim propisima i naknada  Izvor*: Opći prihodi i primici*  Izvor: *Ostali prihodi za posebne namjene*  Izvor: *Komunalni doprinos*  Izvor: *Komunalna naknada*  Izvor*: Šumski doprinos*  *Izvor: Turistička pristojba*  *Izvor: Naknada od osiguranja* | **166.934,00**  1.216,55  2.546,92  24.926,18  9.712,97  128.531,38  0,00  0,00 | 498.300,00  2.800,00  500,00  100.000,00  75.000,00  310.000,00  5.000,00  5.000,00 | 179.569,84  0,00  0,00  53.974,15  11.763,45  112.713,94  1.118,30  0,00 | 107,57 | **36,04** |
| 66 | Prihodi od prodaje proizvoda i roba te pruženih usluga  Izvor*: Opći prihodi i primici* | **6.106,68**  6.106,68 | 0,00  0,00 | 0,00  0,00 | 0,00 | 0,00 |
| **2.** | **Prihodi od prodaje nefinancijske imovine** | **251,79** | **328.000,00** | **3.395,20** | **1.348,43** | **1,04** |
| 71 | Prihodi od prodaje neproizvedene dugotrajne imovine  Izvor*: Prihodi od prodaje nefinacijske imovine* | 0,00  0,00 | 315.000,00  315.000,00 | 0,00  0,00 | 0,00 | 0,00 |
| 72 | Prihodi od prodaje proizvedene dugotrajne imovine  Izvor: *Prihodi od prodaje nefinancijske imovine* | **251,79**  251,79 | **13.000,00**  13.000,00 | **3.395,20**  3.395,20 | **1.348,43** | **26,12** |
| **3.** | **UKUPNI PRIHODI** | **533.540,81** | **4.251.350,00** | **794.577,90** | **148,93** | **18,69** |
| **4.** | **PRIMICI OD FINANCIJSKE IMOVINE I ZADUŽIVANJA**  Izvor*: Primici od zaduživanja* | **0,00** | **0,00** | **0,00** | **0,00** | **0,00** |
| **5.** | **UKUPNO:** | ***533.540,81*** | ***4.251.350,00*** | ***794.577,90*** | ***148,93*** | ***18,69*** |

Ukupni prihodi za 2025. godinu planirani su u iznosu od 4.251.350,00 eur, a u prvoj polovici 2025. godine ostvareni su u iznosu od 794. 577,90 eur, odnosno 18,69 %.

**PRIHODI OD POSLOVANJA** – ostvareni su iznosu od 791.182,70 eur, što u odnosu na godišnji plan predstavlja ostvarenje od 20,17 %. U odnosu na isto razdoblje 2024.godine, prihodi poslovanja bilježe povećanje od 48,36 % .

Ostvarenje prihoda poslovanja, obzirom na vrste prihoda je slijedeće:

**Prihodi od poreza** – ostvareni su u iznosu od 275.983,58 eur te izvršenje u odnosu na plan iznosi 33,32 %.U odnosu na isto razdoblje prethodne godine, prihodi od poreza bilježe smanjenje od 4,10 %. Prihodi od poreza sastoje se od:

*Prihodi od poreza i prireza na dohodak* ostvareni su u iznosu od 206.904,13 eur, a to je u odnosu na ostvarenje u istom razdoblju prethodne godine povećane za 18,09 %

*Prihodi od poreza na imovinu* ostvareni su u iznosu od 67.380,76 eur što je u odnosu na polugodišnje ostvarenje 2024. godine smanjenje za 39,79 %.

*Prihodi od poreza na robu i usluge* ostvareni su u iznosu od 1.698,69 eur.Ova vrsta prihoda bilježi povećanje od 8,36 % u odnosu na isto izvještajno razdoblje prethodne godine.

**Prihodi od pomoći –** ostvareni su u iznosu od 296.356,35 eur, što je ostvarenje godišnjeg plana od 11,69 %. U odnosu na isto razdoblje 2024. godine, prihodi od pomoći bilježe povećanje od 431,72%.

*Pomoći iz drugih proračuna* ostvarene su u iznosu od 240.318,00 eur, a odnose se na tekuće i kapitalne pomoći iz proračuna:

tekuće pomoći iz državnog proračuna : 34.167,30 eur – kompenzacijske mjere, 5.028,00 eur-pomoć za vrtić, 160,00 – pomoć za naknade troškova stanovanja

tekuće pomoći iz županijskog proračuna ( PGŽ) : 13.300,00 eur: čišćenje ceste B. Razdolje – Vrbovska poljana, 3.300,00 eur – Memorijal mira

tekuće pomoći od ostalih subjekata unutar opće države 11.520,60 eur - Hrvatske ceste – sufinanciranje zimske službe;

tekuća pomoć HZZ-a: 10.350,45 eur – Javni radovi

kapitalna pomoć iz državnog proračuna: 218.530,00 eur – uređenje prostorija svlačionica nogometnog igrališta

**Prihodi od imovine –**  ostvareni su u iznosu od 39.272,93 eur, što je ostvarenje godišnjeg plana od 63,34 % , te povećanje od 134,85 % u odnosu na isto razdoblje prethodne godine.

Odnose se na *Prihode od financijske imovine*  koji iznose 375,44 eur ( zatezne kamate ) i *Prihode od nefinancijske imovine*, čije ostvarenje iznosi 38.897,49 eur .

Prihodi od nefinancijske imovine sadrže prihode po osnovi naknade za eksploataciju mineralnih sirovina -30.663,89 eur, prihodi od spomeničke rente -2,98 eur, prihodi od najma poljoprivrednog zemljišta – 407,81 eur, prihodi od najma stambenih objekata 960,77 eur ,prihodi od najma poslovnih objekata – 6.709,61 eur , prihodi od legalizacije – 152,43 eur .

**Prihodi od administrativnih pristojbi, prihodi po posebnim propisima i prihodi od naknada** - ostvareni su u iznosu od 179.569,84 eur , što je 36,04 % od godišnjeg plana .

Sastoje se od *Prihoda od upravnih i administrativnih pristojbi* koji su ostvareni u iznosu od 1.118,30 eur - Turistička pristojba

*Prihoda po posebnim propisima* – ostvarenih u iznosu od 112.713,94 eur - doprinos za šume

*Prihoda od komunalnog doprinosa i naknade*, ostvarenih u iznosu od 65.737,60 eur ( komunalni doprinos: 53.974,15 eur, komunalna naknada: 11.763,45 eur).

**Prihodi od prodaje nefinancijske imovine u** prvoj polovici 2025 .godine iznosili su 3.395,20 eur. Čine ih :

*Prihodi od prodaje proizvedene dugotrajne imovine:* - prodaja grobnica – 3.395,20 eura

**PRIMICI OD FINANCIJSKE IMOVINE I ZADUŽIVANJA**  -nisu planirani u 2025. godini.

**Rashodi i izdaci prema ekonomskoj klasifikaciji**

Tablica broj 3. Pregled ostvarenih rashoda i izdataka Proračuna Općine Mrkopalj u odnosu na godišnji plan te ostvarenje u istom razdoblju prethodne godine:

|  |  |  |  |  |  |  |
| --- | --- | --- | --- | --- | --- | --- |
| Rd.br. | OPIS | Izvršenje 01.01.-30.06.2024. | Plan proračuna za 2025. godinu 1. rebalans | Izvršenje 01.01. – 30.06.2025. | 5/3  % | 5/4  % |
| 1 | 2 | 3 | 4 | 5 | 6 | 7 |
| **1.** | **Rashodi poslovanja** | **382.588,15** | **1.265.150,00** | **446.102,31** | **116,60** | **35,26** |
| 31 | Rashodi za zaposlene  Izvor*: Opći prihodi i primici*  *Izvor : Pomoći* | **61.719,10** | **215.400,00** | **108.996,43** | **176,60** | **50,60** |
| 32 | Materijalni rashodi  Izvor*: Opći prihodi i primici*  Izvor: *Ostali prihodi za posebne namjene*  Izvor: *Komunalni doprinos*  Izvor: *Komunalna naknada*  Izvor*: Šumski doprinos*  Izvor*: Pomoći*  Izvo*r: Pomoći od ostalih izvanproračunskih korisnika*  Izvor: *Prihodi od prodaje nefinancijske imovine* | **167.311,10**  93.596,13  12.601,84  15.449,50  13.612,77  4.870,35  13.177,76  10.890,56  3.321,67 | **556.750,00** | **209.125,61** | **124,99** | **37,56** |
| 34 | Financijski rashodi  Izvor*: Opći prihodi i primici* | **2.592,63** | **13.600,00** | **3.925,88** | **151,42** | **28,87** |
| 35 | Subvencije  Izvor*: Opći prihodi i primici*  Izvor*: Šumski doprinos*  Izvor*: Pomoći* | **7.856,54**  7.856,54  0,00  0,00 | **36.600,00** | **7.454,52** | **94,88** | **20,37** |
| 36 | Pomoći dane u inozemstvo i unutar opće države  Izvor*: Opći prihodi i primici*  Izvor*: Pomoći* | **19.407,68**  19.407,68  0,00 | **94.500,00** | **32.473,26** | **167,32** | **34,36** |
| 37 | Naknade građanima i kućanstvima  Izvor*: Opći prihodi i primici*  Izvor*: Pomoći* | **23.684,11**  18.764,11  4.920,00 | **55.100,00** | **15.590,00** | **65,82** | **28,29** |
| 38 | Ostali rashodi  Izvor*: Opći prihodi i primici*  Izvor: *Komunalna naknada*  Izvor*: Pomoći* | **100.016,99**  100.016,99  0,00 | **293.200,00** | **68.536,61** | **68,52** | **23,38** |
| **2.** | **Rashodi za nabavu nefinancijske imovine** | **174.815,59** | **2.951.100,00** | **109.093,38** | **62,40** | **3,70** |
| 41 | Rashodi za nabavu neproizvedene imovine  Izvor: *Prihodi od prodaje nefinancijske imovine* | **0,00** | **81.500,00** | **4.250,00** | **0,00** | **5,21** |
| 42 | Rashodi za nabavu proizvedene dugotrajne imovine  Izvor*: Opći prihodi i primici*  Izvor: *Ostali prihodi za posebne namjene*  Izvor: *Komunalni doprinos*  Izvor:*Komunalna naknada*  Izvor*: Šumski doprinos*  Izvor*: Pomoći*  Izvor: *Pomoći EU*  Izvor: *Prihodi od prodaje nefinancijske imovine*  Izvor*:Namjenski primici od zaduživanja* | **165.274,60**  64.501,00  8.551,61  11.282,50  15.900,05  28.125,00  36.919,44 | **2.869.600,00** | **104.843,38** | **63,44** | **3,65** |
| 45 | Rashodi za dodatna ulaganja na nefinancijskoj imovini  Izvor: *Ostali prihodi za posebne namjene*  Izvor: *Prihodi od prodaje nefinancijske imovine* | **9.540,99**  9.540,99 | **0,00** | **0,00** | **0,00** | **0,00** |
|  | **UKUPNI RASHODI** | **557.403,74** | **4.216.250,00** | **555.195,69** | **99,60** | **13,17** |
| 3. | **IZDACI ZA FINANCIJSKU IMOVINU I OTPLATE ZAJMOVA** | **0,00** | **16.000,00** | **7.750,00** | **0,00** | **48,44** |
| 54 | Izdaci za otplatu glavnice primljenih kredita  Izvor*: Opći prihodi i primici*  Izvor: *Prihodi od prodaje nefinancijske imovine* | **0,00**  0,00  0,00 | **16.000,00** | **7.750,00** | **0,00** | **48,44** |

**RASHODI POSLOVANJA** – ostvareni su u iznosu od 446.102,31 eur.U odnosu na rashode poslovanja ostvarene u prvom polugodištu prethodne godine, povećani su za 16,60 %. U odnosu na godišnji plan za 2025. godinu, ostvarenje rashoda poslovanja iznosi 35,26 %. Analitički su prikazani kako slijedi :

**Rashodi za zaposlene -** ostvareni su u iznosu od 108.996,43 eur, što predstavlja ostvarenje od 50,60 % u odnosu na godišnji plan. U odnosu na isto razdoblje 2024. godine, rashodi za zaposlene povećani su za 79,24 %, a sastoje se od troškova bruto plaće zaposlenih za koje je u prvom polugodištu 2025. godine izdvojeno 69.437,49 eura, troškova bruto plaća zaposlenih na mjeri Javni radovi 21.289,08 eur, rashoda za doprinose na plaće ostvarenih u iznosu od 14.969,86 (zaposleni: 11.457,16 eur, Javni radovi – 3.512,70 eur ) i ostalih rashoda za zaposlene u iznosu od 3.300,00 eura. ( Uskrsnica i paušalni troškovi prehrane )

**Materijalni rashodi** - Ostvareni su u iznosu od 209.125,61 eur, što je ostvarenje od 37,56 %, a u odnosu na isto razdoblje prethodne godine povećanje od 24,99 %. Unutar materijalnih rashoda *Naknade troškova zaposlenih* ostvarene su u prvom polugodištu u iznosu od 1.295,75 eur, a odnose se na: *naknadu za službena putovanja* (277,00 eur),naknade za prijevoz s posla i na posao( 440,00 eur – Javni radovi ) i *stručno usavršavanje zaposlenika* (578,75 eur). Također, unutar materijalnih rashoda su i *Rashodi za materijal i energiju* koji su izvršeni u iznosu od 18.030,35 eur, a od toga je *za uredski materijal i ostale materijalne rashode* ( literatura, sredstva za čišćenje i higijenu te materijal za dječji vrtić ) utrošeno 2.554,05 eur , za *energiju (* struja, motorni benzin, peleti ) 14.422,70eur, za *materijal i dijelove za tekuće i investicijsko održavanje* 98,65 eur, te za *sitni inventar* 954,95 eur.

Za *rashode za usluge* izdvojeno je 158.466,95 eur . Za *usluge telefona,interneta i pošte*  utrošeno je 3.270,23 eur, dok je za usluge *tekućeg i investicijskog održavanja* izdvojeno 112.352,56 eur .

Od navedenog iznosa usluga tekućeg i investicijskog održavanja, 37.626,80 eur odnosi se na zimsko čišćenje nerazvrstanih cesta, 2.237,63 eur na održavanje javne rasvjete, na održavanje javnih površina utrošeno je 18.175,24 eur, na održavanje objekata u vlasništvu općine 15.740,90 eur, na održavanje opreme i prijevoznih sredstava 1.068,40 eur, za održavanje javnih sportskih terena 21.318,00 eur, za održavanje oborinskih kanala 3.505,00 eur, za održavanje nerazvrstanih cesta 8.965,00 eur, demontažu božićnih ukrasa 2.474,53 eur te ostale usluge održavanja 711,06 eur.

*Usluge promidžbe i informiranja* za koje je u prvoj polovici 2025. godine izdvojeno 7.831,98 eur odnose se na troškove elektroničkih medija – 398,85 eur , tiska - objave općih akata , natječaja, oglasa javne nabave – 3.521,88 eur, promidžbeni materijal – 2.411,25 eur te izdavanja Goranskog Novog lista -1.500,00 eur.

Na *komunalne usluge* je u promatranom razdoblju utrošeno 7.854,28 eur. Od toga, 1.177,78 eur odnose se na vodne usluge, 4.259,74 eur na odvoz smeća, 1.479,26 eur na deratizaciju i dezinsekciju I 937,50 eur za održavanje skloništa za životinje.

Na *zakupnine i najamnine za opremu* je izdvojeno 328,00 eur, a to je iznos za najam uredske opreme.

Na *intelektualne i osobne usluge* utrošeno je 21.980,08 eur, a taj iznos odnosi se na: usluge odvjetnika 3.856,36 eur, geodetsko katastarska usluge 2.407,07 eur, izrada i održavanje WEB stranice 995,40 eur, izrada procjembenih elaborata i troškovnika – 5.125,00 eur, izrada energetskog cerifikata – 531,25 eur, izrada godišnjeg izvješća provedbe Provedbenog programa – 875,00 eur, konzultantske usluge 2.437,50 eur, provođenje Programa zaštite divljači – 400,00 eur , priprema i provedba javne nabave -1.812,50 eur, 540,00 eur – usluga korištenja portala poslovna.hr, izrada prometnog elaborata smirivanja prometa i raskršća Sunger – 3.000,00 eur

Za *računalne usluge* je u prvoj polovici 2025. godine utrošeno 4.849,82 eur.

Za *ostale nespomenute rashode poslovanja* je u promatranom razdoblju izdvojeno 31.332,56 eur, a to su: *naknade za rad vijećnicima* 792,54 eur, *premije osiguranja prijevoznih sredstava, imovine, i ljudi 759,18 eur* , *reprezentaciju* –3.355,16 eur , *članarine* –932,25 eur, *pristojbe i naknade* – 2.803,50 eur, rashode protokola – cvijeće, vijenci i sl.-80,00 eur, izdaci za proslavu Dana Općine –2.754,50 eur, izdaci za manifestaciju Memorijal mira –3.913,91 eur, izdaci za ostala pokroviteljstva i proslave –3.347,55 eur mparking – 37,64 eur i usluge ENC-a- 200,00 eur, legalizacija – planinarska kuća Janjčarica –508,10 eur, troškovi izbora – 11.848,23 eur

**Financijski rashodi –** ostvareni su u iznosu od 3.925,88 eur (izvršenje 28.87 % ). Odnose se *na ostale financijske rashode* 3.265,91 eur ( bankovne usluge – 926,90 eur, usluge porezne uprave –2.327,21 eur, zatezne kamate – 1,80 ) i kamate kredita – 659,97 eur

**Subvencije** - ostvarene su u iznosu od 7.454,52 eur. Na subvencije trgovačkim društvima u javnom sektoru utrošeno je 7.050,54 eur ( Ariva Autotrans d.o.o. ),subvencije trgovačkim društvima izvan javnog sektora 338,42 eur ( Veterinarska stanica Delnice - sterilizacija kućnih ljubimaca ) i na subvencije poljoprivrednicima (Veterinarska stanica Delnice - osjemenjivanje ) 65,56 eur.

**Pomoći dane u inozemstvo i unutar opće države** – ostvarene su u iznosu od 32.473,26 eur, što je 34,36 % od plana za 2025 godinu . Odnose se na pomoći dječjem vrtiću i to: 28.696,09 eur za plaće i naknade djelatnika vrtića, 2.761,05 eur za materijalne troškove vrtića i 1.016,12 eur za troškove jela i boravka djece u vrtiću .

**Naknade građanima i kućanstvima** - u prvoj polovici 2025. godine ostvarene su u iznosu od 15.590,00 eur, što je izvršenje od 28,29 %. Naknade građanima i kućanstvima se u dijelu od 12.190,00 eur odnose na *naknade isplaćene u novcu* (troškovi stanovanja i jednokratne pomoći –650,00 eur, pomoć obiteljima s tri i više djeteta –3.600,00 eur, sufinanciranje troškova jaslica -6.600,00 eur, potpore za novorođenče – 1.200,00 eur i pomoć za kupnju radnih bilježnica – 140,00 eur, a u dijelu od 3.400,00 eur na *naknade isplaćene u naravi* ( Iskopi za kanalizaciju –3.400,00 eur ).

**Rashodi za donacije, kazne, naknade šteta i kapitalne pomoći** - izvršeni su 23,38 % od plana 2025. i iznose 100.016,99 eur. Odnose se na tekuće donacije u novcu -68.536,61 eur .

Pregled korisnika donacija u prvoj polovici 2025. godine te svrhe donacija dan je u slijedećoj tablici:

Tablica broj 3. Dane donacije u prvoj polovici 2025.. godini

|  |  |  |  |
| --- | --- | --- | --- |
| R.b. | Korisnik donacije | Iznos | Svrha donacije |
| 1. | Vatrogasna zajednica Mrkopalj | 20.285,00 | Donacije za troškove redovite djelatnosti |
| 2. | Nogometni klub Mrkopalj | 8.000,00 | Godišnje aktivnosti |
| 3. | Turistička zajednica Gorski kotar | 10.626,04 | Troškovi redovite djelatnosti TIC-a Mrkopalj |
| 4. | Crveni križ Delnice | 500,00 | Godišnje aktivnosti |
| 5. | Udruga Hrvatski vojni invalidi Gorskog kotara | 500,00 | Redovita djelatnost |
| 6. | Udruga 138. brigada | 277,59 | Redovite aktivnosti |
| 7. | Crkveni zbor Župe BDMŽ | 400,00 | Naknada za voditelja zbora |
| 8. | Osnovna škola Mrkopalj | 7.416,00 | Rekonstrukcija ulaza , izlet i nagrafe učenicima |
| 9. | Brdsko planinski poljoprivredni centar Stara Sušica | 2.654,46 | Troškovi redovite djelatnosti |
| 10. | Radio Gorski kotar | 6.159,60 | Troškovi redovite djelatnosti |
| 11. | Dom zdravlja PGŽ | 856,36 | Rad palijative službe |
| 12. | Političke stranke i nezavisni vijećnici | 347,94 | Troškovi redovite djelatnosti:  HDZ: 77,32  HSP :38,66  NEZAVISNI ZASTUPNICI : 231,96 |
| 13. | Gradska knjižnica Rijeka | 663,62 | Rad Bibliobusa |
| 14 | Udruga mladih Malo po malo | 3.500,00 | Organizacija sportskih događaja |
| 15. | Planinarsko društvo „ Bijele stijene “ | 750,00 | Pohod na Bitoraj |
| 17. | Rock udruga | 1.500,00 | Organizacija rock festivala |
| 18. | Udruga Sungerski lug | 1.500,00 | Godišnje aktivnosti |
| 19. | Gorska služba spašavanja | 2.500,00 | Redovite godišnje aktivnosti |
| 20. | Marigold, Društvo sportske rekreacije | 100,00 | Odlazak na plesno natjecanje |
|  | Ukupno: | **68.536,61** |  |

**RASHODI ZA NABAVU NEFINANCIJSKE IMOVINE –** ostvareni su u iznosu od 109.093,38 eur, što je ostvarenje od 3,70 % . Odnose se na:

**Rashodi za nabavu neproizvedene dugotrajne imovine -** 4.250,00 kupja zemljišta ( Zagmajna )

**Rashodi za nabavu proizvedene dugotrajne imovine** *–* 104.843,38 eur, a sastoje se od slijedećeg:

Građevinski objekti : 80.296,51 eur

Goranska drvena kuća – radovi 11.334,22 eur, dokumentacija cesta Vrbovska poljana – 16.200,00, rekonstrukcija ceste Put žlijebe, Tuk – 28.449,79 eur, rekonstrukcija produžetka ceste Jakova Mihelčića Mrkopalj - 16.250,00 eur, izgradnja javne rasvjete Zagmajna – 3.125,00 eur, idejni projekt svlačionice Mrkopalj – 312,50, izgradnja akumulacije sanjkalište – novelacije idejnog i glavnog projekta – 4.625,00 eur,

Postrojenja i oprema :11.912,09 eur

kupnja klima uređaja za mrtvačnicu – 1.578,75 eur, kupnja četke za komunalni stroj – 8.434,34 eur, info tabla - 1.400,00 eur, lajnalica za nogometno igralište – 499,00 eur

Nematerijalna proizvedena imovina : 12.634,78 eur

Dokumetacija projekta vučnica Čelimbaša - izrada trafostanice, geodetski snimak – 8.435,78 eur, projekt izvodljivosti BIOAZA – 4.199,00eur

**IZDACI ZA FINANCIJSKU IMOVINU I OTPLATE ZAJMOVA** u prvoj polovici 2025 godine realizirani su u iznosu od 7.750,00 eur,a to je iznos dviju rata kredita Erste banke za nabavu višenamjenskog komunalnog stroja.

**4. Posebni izvještaji polugodišnjeg izvještaja**

4.1.Izvještaj o korištenju proračunske zalihe

Korištenje proračunske zalihe regulirano je člankom 14. Odluke o izvršavanju Proračuna Općine Mrkopalj za 2025. godinu koju je donijelo Općinsko vijeće na sjednici održanoj 20. prosinca 2024. godine.

Člankom 14. Odluke o izvršavanju Proračuna Općine Mrkopalj predviđeno je da se za hitne ili nedovoljno planirane izdatke koriste sredstva proračunske zalihe u visini od 2.700,00 eura. O korištenju proračunske zalihe odlučuje Općinski načelnik. Sredstva proračunske zalihe za 2025. godinu planirana su u Glavi 00102 –Općinski načelnik , pozicija 265 Nepredviđeni rashodi do visine proračunske zalihe.

U razdoblju od 01.01.2025. godine do 30.06.2025. godine proračunska zaliha nije se koristila.

4.2.Izvještaj o zaduživanju na domaćem i stranom tržištu novca i kapitala

U prvoj polovici 2025. godine Općina Mrkopalj ima aktivan jedan kredit.

30.07.2024. s Erste&Steiermarkische bank d.d. Rijeka sklopljen je Ugovor o kreditu broj 5002407804. Predmet Ugovora je investicijski kredit u iznosu od 77.500,00 eur namjenjenih za nabavu višenamjenskog komunalnog stroja. Rok vraćanja kredita je 31.12.2029. godine, a otplata kredita je u 20 tromjesečnih rata od kojih prva rata dospijeva 31.03.2025. Kamatna stopa je fiksna 3,45 %, a ukupna kamata je 7.209,96 eur.

4.3. Izvještaj o danim jamstvima i izdacima po jamstvima

U prvoj polovici 2025. godine Općina Mrkopalj nije davala jamstva trgovačkim društvima u svom vlasništvu, niti je imala izdatke po jamstvima.